Merkezê Çapemenî û Îrtîbatî yê HPGyî derheqê çalakîyanê gerîlayan û hêrişanê dewleta tirkî de eşkerayîyêka nuştekîye daye.
Eşkerayîye de ca dîya nînan:
‘‘Saetanê sibayî yê 18ê Kanûne de  Qilê Elîdirejî yê pabesteyê Sîdekanî yê Başûrê Kurdistanî de vera leşkeranê tirkî çalakîya sûîqastî ameye viraştene. Çalakîye de leşkerêk birîndar bi. Çalakîye ra dima îşxalkaran herême raşte raşt bombardûman kerd.
Satanê şanî yê 19ê Kanûne de helîkopterê Tîpê Kobra yê artêşa tirkî hêrişê Wareyê Pawitişî yê Medya ra mintiqayanê Şehîd Rustemî, Şehîd Delîla, Qilê Saddamî û Qilê Xereqolî yê pabesteya herêma Zapî kerd. Hêzêna ma cade cewab da îşxalkaran û netîceyê naye de helîkopterî peyser agêrayî.‘‘
